पाएं अपने शहर की ताज़ा ख़बरें और फ्री ई-पेपरडाउनलोड करें
देश में कोरोना की दूसरी लहर के बीच पहली बार ठीक होने वाले मरीजों का आंकड़ा 3 लाख को पार कर गया। शनिवार को 24 घंटे में 3 लाख 8 हजार 522 लोग ठीक होकर घर लौटे। वहीं, 3 लाख 92 हजार 459 नए मरीज मिले, 3,684 लोगों की जान भी चली गई।
इससे पहले शुक्रवार को रिकॉर्ड 4 लाख 1 हजार 911 नए संक्रमितों की पहचान हुई। यह दुनिया के किसी भी देश में एक दिन में मिले संक्रमितों की सबसे बड़ी संख्या है। यही नहीं, यह आंकड़ा सबसे ज्यादा संक्रमित अमेरिका में मिले नए मरीजों से सात गुना है। वहां शुक्रवार को 58,700 केस आए। पूरी दुनिया में 8.66 लाख नए मरीजों की पहचान हुई है। इनमें से लगभग आधे (46%) भारत में ही पाए गए।
मौत के आंकड़ों की बात करें, तो दुनिया में सबसे ज्यादा मौतें भी भारत में हो रही हैं। बीते दिन दुनिया में कोरोना से 14,285 लोगों की जान गई। इनमें 3,521 मौतें भारत में रिकॉर्ड की गई। यानी दुनिया में बीते 24 घंटे में हुई मौत में हर चौथी मौत भारत में हुई। यहां सबसे ज्यादा मौतें महाराष्ट्र में दर्ज की गई, जहां 828 संक्रमितों ने दम तोड़ दिया।
देश में कोरोना महामारी आंकड़ों में
कोरोना अपडेट्स
प्रमुख राज्यों के हाल
1. महाराष्ट्र
यहां शनिवार को 63,282 लोग संक्रमित पाए गए। 61,326 लोग रिकवर हुए और 802 की मौत हो गई। अब तक राज्य में 46 लाख 65 हजार लोग संक्रमण की चपेट में आ चुके हैं। इनमें 39.30 लाख लोग ठीक हो चुके हैं, जबकि 69 हजार 615 लोगों की मौत हो गई है। 6 लाख 63 हजार 758 मरीजों का अभी इलाज चल रहा है।
2. उत्तर प्रदेश
यहां शनिवार को 30,180 लोग संक्रमित पाए गए। 38,826 लोग रिकवर हुए और 304 लोगों की मौत हो गई। अब तक राज्य में 12 लाख 82 हजार लोग संक्रमित हो चुके हैं। इनमें 9 लाख 67 हजार ठीक हो चुके हैं, जबकि 12,874 मरीजों ने दम तोड़ दिया। 3 लाख 01 हजार मरीजों का इलाज चल रहा है।
3. दिल्ली
देश की राजधानी दिल्ली में शनिवार को 25,219 लोग कोरोना पॉजिटिव पाए गए। 27,421 लोग ठीक हुए और 412 की मौत हो गई। अब तक 11 लाख 74 हजार लोग संक्रमण की चपेट में आ चुके हैं। इनमें 10 लाख 61 हजार ठीक हो चुके हैं, जबकि 16,559 मरीजों की मौत हो चुकी है। 96,747 का इलाज चल रहा है।
4. छत्तीसगढ़
यहां शनिवार को 15,902 लोग कोरोना संक्रमित पाए गए। 13,532 लोग ठीक हुए और 229 की मौत हो गई। अब तक राज्य में 7 लाख 44 हजार लोग संक्रमण की चपेट में आ चुके हैं। इनमें 6 लाख 14 हजार लोग ठीक हो चुके हैं, जबकि 8,810 मरीजों की मौत हो चुकी है। 1 लाख 21 हजार का इलाज चल रहा है।
5. गुजरात
राज्य में शनिवार को 13,847 लोग संक्रमित मिले। 10,582 लोग रिकवर हुए और 172 की मौत हो गई। अब तक 5 लाख 81 हजार 624 लोग संक्रमण की चपेट में आ चुके हैं। इनमें 4 लाख 29 हजार 130 ठीक हो चुके हैं, जबकि 7,355 मरीजों की मौत हो चुकी है। 1,45,139 मरीज ऐसे हैं जिनका इलाज चल रहा है।
6. मध्यप्रदेश
राज्य में शनिवार को 12,379 लोग कोरोना पॉजिटिव पाए गए। 14,562 लोग ठीक हुए और 102 की मौत हो गई। अब तक 5 लाख 75 हजार 706 लोग संक्रमण की चपेट में आ चुके हैं। इनमें 4 लाख 81 हजार 477 लोग ठीक हो चुके हैं, जबकि 5,718 लोगों की मौत हो चुकी है। 88,511 मरीज ऐसे हैं जिनका इलाज चल रहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva bho_Deva mar_Deva awa_Deva mar_Deva hin_Deva awa_Deva hin_Deva awa_Deva hin_Deva san_Deva hin_Deva bho_Deva hin_Deva mai_Deva hin_Deva zho_Hant eng_Latn